[image: ISO_9001-14001s][image: G_111]ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; e-mail: obshtina@burgas.bg

	
	
ДО
ОБЩИНСКИ СЪВЕТ
БУРГАС



[bookmark: bookmark1]ДОКЛАДНА ЗАПИСКА
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС
Относно: Отдаване под наем на нежилищен обект - частна общинска собственост, представляващ офис № 4, разположен на първи етаж в масивна сграда с административен адрес: град Бургас, ж.к. „Лазур“, бл. 143 на Асоциация за стратегическо управление „Делфи“- юридическо лице с нестопанска цел, осъществяващо дейност в обществена полза 


УВАЖАЕМИ ОБЩИНСКИ СЪВЕТНИЦИ,
В Община Бургас са постъпили искания с вх. №№ 63-00-53/01.03.2017 г. и 63-00-53(6)/22.10.2019 г. от А. С. Стойчев, в качеството на председател на управителния съвет на СНЦ „Асоциация за стратегическо управление „Делфи“, за предоставяне на помещение – общинска собственост, за осъществяване дейността на сдружението.
Сдружение „Асоциация за стратегическо управление „Делфи“, ЕИК 102233207, със седалище и адрес на управление: град Бургас, ул. „Граф Игнатиев“ № 7 е юридическо лице с нестопанска цел, вписано в регистъра за юридическите лица с нестопанска цел, воден от Агенцията по вписванията към министъра на правосъдието, осъществяващо дейност в обществена полза.
Видно от учредителния му акт, сдружението развива дейност, свързана с насърчаване на гражданската инициатива, пряката демокрация и диалога между гражданите й институциите; реализиране на гражданско образование и правене на публични политики; защита на човешките и граждански права, превенция на дискриминацията; укрепване на гражданските мрежи и организации, на местните и уязвими общности; развитие на икономическия и социален потенциал на регионите, местното развитие и предприемачество; подкрепа на младежки дейности, доброволчество и солидарност между поколенията.
		Община Бургас е собственик на нежилищен имот, актуван с Акт № 5344/17.12.2008 г. за частна общинска собственост, представляващ офис № 4, състоящ се от стая, склад и санитарен възел, с площ 37,14 кв. м, представляващ обособен обект на първи етаж в сграда с административен адрес: град Бургас, ж.к. „Лазур“, бл. 143, при граници на обекта: югоизток – офис № 3, северозапад - външен зид и проход, североизток - стълбищна клетка, югозапад – външен зид, над обекта – апартамент № 2. 
Към момента имотът е свободен, не е необходим за нуждите на органите на общината или на юридически лица на издръжка на общинския бюджет и е подходящ за осъществяване дейността на сдружението.
Началната месечна наемна цена за отдаване под наем на посочения обект се определя по Приложение №7 за размера на базисните наемни цени за 2019 г. от Наредбата за определянето и администрирането на местните такси и цени на услуги на територията на Община Бургас, приета с решение на Общински съвет - Бургас по т. 2, Протокол № 21/ 20.12.2016 г., последно изм. и доп. с решение на Общински съвет - Бургас по т.1, Протокол № 60/30.07.2019 г., както следва:
37,14 кв. м х 1,50 лв./кв.м (наемна цена за помещения за осъществяване дейността на юридически лица с нестопанска цел в обществена полза) х 1,05 (коефициент за зона) х 1 (коефициент за състояние) = 58,50 лева (петдесет и осем лв. и петдесет ст.), без ДДС.
С оглед изложеното, предлагам на Общинския съвет - Бургас, на основание чл.21, ал.1, т.8 от ЗМСМА, чл.14, ал.6 от Закона за общинската собственост и чл.21, aл. 1, т. 2 от Наредбата за реда за придобиване, управление и разпореждане с общински имоти и вещи, приета от Общински съвет-Бургас, да вземе следното
РЕШЕНИЕ:
[bookmark: _GoBack]Да се отдаде под наем, за срок от 5 (пет) години, на сдружение „Асоциация за стратегическо управление „Делфи“, ЕИК 102233207, със седалище и адрес на управление: град Бургас, ул. „Граф Игнатиев“ № 7, представлявано от А. С. Стойчев – председател на Управителния съвет, нежилищен имот, актуван с Акт № 5341/17.12.2008 г. за частна общинска собственост, представляващ офис № 4, състоящ се от стая, склад и санитарен възел, с площ 37,14 кв. м, представляващ обособен обект на първи етаж в сграда с административен адрес: град Бургас, ж.к. „Лазур“, бл. 143, при граници на обекта: югоизток - офис № 3, северозапад - външен зид и проход, североизток - стълбищна клетка, югозапад - външен зид, над обекта - апартамент № 2, при заплащане на месечен наем в размер на 58,50 лева (петдесет и осем лв. и петдесет ст.), без ДДС.

Приложение:
1. Искане с вх. № 63-00-53/01.03.2017 г. 
2. Писмо за потвърждение с вх. № 63-00-53(6)/22.10.2019 г.
3. Справка от Търговския регистър и регистър на ЮЛНЦ
4. Акт № 5344/17.12.2008 г. за частна общинска собственост
5. Архитектурно разпределение

